**„SEMBERIJA PD“ ad**

Novo Selo bb,

76300 Bijeljina

-**Skupštini akcionara**

**-n/r predsjednika skupštine**

**Broj: 303/19**

**Datum:** 08.07.2019. godine

**PREDMET:** *Pisano glasanje za sjednicu Skupštine akcionara zakazanu za dan 09.07.2019. godine.*

Poštovani,

kako DUIF „Polara invest“ ad Banja Luka – OAIF „Adriatic Balanced“ sa 264.377 običnih/redovnih akcija ili 0,7877 % učešća u osnovnom kapitalu "Semberija" a.d. Bijeljina, nije u mogućnosti prisustvovati sjednici Skupštine akcionara, to ćemo iskoristiti zakonsku mogućnost (čl. 283. st. (1) Zakona o privrednim društvima (Službeni glasnik Republike Srpske, broj: 127/08, 58/09, 100/11 i 67/13) i pisano glasati.

1. Izbor radnih tijela (predsjednik Skupštine, zapisničar, ovjerivači zapisnika, komisija za glasanje),

Način glasanja: ZA

1. Usvajanje izvještaja o verifikaciji mandata Skupštine akcionara,

Način glasanja: ZA

1. Usvajanje zapisnika sa prethodne sjednice Skupštine akcionara, održane 17.08.2018. godine,

Način glasanja: UZDRŽAN

Obrazloženje: Nismo neposredno bili prisutni na predmetnoj sjednici skupštine akcionara

1. Razmatranje i usvajanje Izvještaja nezavisnog revizora o izvršenoj reviziji finansijskog izvještaja Društva za 2018. godinu,

Način glasanja: ZA

1. Razmatranje i usvajanje Izvještaja o radu Upravnog odbora Društva za 2018. godinu,

Način glasanja: UZDRŽAN

Obrazloženje: Kako materijal po ovoj tački dnevnog reda nije objavljen, nismo imali uvid u isti.

1. Razmatranje i usvajanje Godišnjeg finansijskog izvještaja Društva za 2018. godinu,

Način glasanja: ZA

Obrazloženje: Nezavisni revizor je iskazao pozitivno mišljenje u vezi sa finansijskim izvještajima društva za 2018. godinu

1. Razmatranje i usvajanje Izvještaja o poslovanju Društva za 2018. godinu,

Način glasanja: PROTIV

Obrazloženje: Društvo je zabilježilo izrazito visok negativan rezultat u poslovnoj 2018. godini, te niži iznos prihoda u odnosu na prethodnu poslovnu godinu.

1. Razmatranje i usvajanje Odluke o pokriću gubitka Društva,

Način glasanja: UZDRŽAN

Obrazloženje: Prijedlog odluke o pokriću gubitka je nepotpun i nejasan.

1. Donošenje odluke o verifikaciji Odluke o izmjeni Statuta PD „SEMBERIJA" a.d. Bijeljina

Način glasanja: UZDRŽAN

Obrazloženje: Kako materijal po ovoj tački dnevnog reda nije objavljen, nismo imali uvid u isti

1. Razmatranje i usvajanje Odluke o izmjenama i dopunama Statuta Društva,

Način glasanja: ZA

Obrazloženje: Predložene izmjene statuta su u skladu sa zakonskim odredbama a koje definišu poslovanje privrednih društava

1. Razmatranje i usvajanje Odluke o usvajanju prečišćenog teksta Statuta Društva,

Način glasanja: ZA

1. Donošenje odluke o razrješenju članova Upravnog odbora Društva,

Način glasanja: ZA

Obrazloženje: Iz razloga smanjenja broja članova Upravnog odbora predlaže se razrješenje svih članova.

1. Donošenje odluke o izboru članova Upravnog odbora Društva,

Način glasanja: UZDRŽAN

Obrazloženje: Nije definisan prijedlog članova Upravnog odbora.

1. Donošenje odluke o visini naknade za rad članova Upravnog odbora Društva,

Način glasanja: ZA

Obrazloženje: Predložena visina naknade za članove UO je korektna i u skladu je sa trenutnim finansijskim položajem društva.

1. Donošenje odluke o raspolaganju imovinom koja nije u funkciji obavljanja primarne djelatnosti Društva i davanju ovlašćenja Upravnom odboru za sprovođenje ove odluke,

Način glasanja: PROTIV

Obrazloženje: Prijedlog odluke je nepotpun jer nije naveden popis imovine kao ni njena vrijednost

Molimo, da se o našem pisanom glasanju upoznaju svi prisutni akcionari i da naše izjašnjavanje po tačkama dnevnog reda bude unijeto u Zapisnik. Ovo pisano glasanje važi i za eventualno ponovljenu sjednicu Skupštine akcionara.

S poštovanjem,

Izvršni direktor:

Aleksandar Čolić